Notum sit omnibus præsentibus et futuris, quod domnus Willelmus comes, post multa incommoda huic loco illata, veniens ad præsentiam domni Petri, abbatis Cluniacensis, et domni Bernardi, prioris Clunia., finivit ex toto malas consuetudines quas ipse vel sui elevaverant vel accipiebant in terra Sancti, et forisfacta quæ prior Artaldus et alii seniores hujus loci requirebant ab eo, sicut ab illis obtinere potuerit, reddat; istum autem locum et res ad eum pertinentes, in illis consuetudinibus quas ipse vel sui elevaverant, teneat in quibus comes Theodbaldus et filius ejus Hugo tenuerunt, propter hoc quod pro animabus suis probantur dedisse. Hoc autem fecit per manum domni Letbaldi de Digonia et Ademari Morelli; et ita se promisit teneri in manu domni abbatis, audientibus et multis astantibus testibus.